
Puškini tn 55 maa- ala detailplaneeringu vastuvõtmine ja avalikule väljapanekule suunamine 
1. Asjaolud ja menetluse käik

Detailplaneeringu algatamise ettepaneku on esitanud Junona AS 01.11.2004.a. Detailplaneeringu koostamise eesmärgiks on planeeritavale maa-alale ehitusõiguse andmine ärihoone (ehitusmaterjalide kauplus) rajamiseks, heakorrastuse, haljastuse, liikluskorralduse (juurdepääsude ja parkimise) ja jalakäijate teede lahendamine, tehnovõrkude asukoha määramine ning nendega varustamise lahendamine. 

Planeeritava ala pindala on ca 1,56 ha. Maa- ala asub Pähklimäe linnaosas, piki Puškini tänavat.

Detailplaneering algatati 30.11.2004.a. Narva Linnavolikogu otsusega nr 148/45.  Detailplaneering muudab Narva Linnavolikogu 28.11.2001.a. otsusega nr 92/49 kehtestatud Narva linna üldplaneering.
Detailplaneering on koostatud vastavuses Planeerimisseaduse ja lähteülesande nõuetega. Narva LV Arhitektuuri- ja Linnaplaneerimise Amet teeb ettepaneku detailplaneering vastu võtta ja korraldada selle avalik väljapanek.
2. Õiguslikud alused
Vatstavalt kohaliku omavalitsuse korralduse seaduse §22 lõikele 2 ja Planeerimisseaduse §18 lõikele 1 ja lõike 7 punktile 2 teeb kohalik omavalitsus otsuse detailplaneering vastu võtta ning korraldada selle avalik väljapanek.
3. Narva Linnavolikogu otsus
3.1
 Vastu võtta ja suunata avalikule väljapanekule Puškini tn 55 maa-ala detailplaneering.

3.2 Avalikustada detailplaneeringu vastuvõtmine ja avalikule väljapanekule suunamine kohalikes ja maakondlikes massiteabevahendites.

4. Rakendussätted

4.1  Otsus jõustub seadusega ettenähtud korras.

4.2 Otsust on õigus vaidlustada Tartu Halduskohtu Jõhvi kohtumajas 30 
päeva jooksul alates jõustumisest.

